Aleksej Kosigin
<s>Aleksej Nikolajevič Kosigin (; Sankt Peterburg, 21. februar 1904 — Moskva, 18. decembar 1980) je bio političar i administrator u Sovjetskom Savezu.</s><s>Od 1964. do 1980, Kosigin je bio Premijer Sovjetskog Saveza.</s>

<s>Biografija 
Kosigin je stupio u Crvenu armiju 1919, sa 15 godina, i borio se u Ruskom građanskom ratu.</s><s>Nakon toga se obrazovao u Lenjingradu, a zatim radio u Sibiru pridruživši se Komunističkoj partiji 1927. 1930-ih je pohađao Lenjingradski tekstilni institut nakon čega je radio kao inženjer, i napredovao je do direktora tekstilne fabrike „Oktobarskaja” u Lenjingradu.</s>

<s>Staljinova Velika čistka je otvorila mnogo novih mesta u partijskoj administraciji, što je omogućilo Kosiginu da dobije stalni posao u partiji, kao šef lenjingradskog partijskog odseka za industriju i transport, a zatim kao gradonačelnik Lenjingrada.</s><s>1939. je stupio u sovjetski kabinet kao narodni komesar za tekstilnu industriju.</s><s>Iste godine, Kosigin je izabran u Centralni komitet Komunističke partije Sovjetskog Saveza.</s><s>Od 1940. do 1946, bio je zamenik predsedavajućega Saveta narodnih komesara Sovjetskog Saveza sa odgovornošću za potrošačke industrije.</s><s>Takođe je služio kao premijer Ruske SSR od 1943. do 1946.</s>

<s>Nakon Drugog svetskog rata, Kosigin je postao član-kandidat Politbiroa, a punopravni član je postao 1948.</s><s>Kratko je bio na dužnosti ministra finansija Sovjetskog Saveza 1948, a onda je služio kao ministar lake industrije do 1953.</s>

<s>Nakon Staljinove smrti, marta 1953, Kosigin je premešten, ali pošto je bio verni saveznik Nikite Hruščova njegova karijera se ubrzo promenila.</s><s>Postao je predsedavajući Državnog komiteta za planiranje Sovjetskog Saveza, 1959. a zatim punopravni član predsedništva (kako se Politbiro tada zvao) 1961.</s><s>Kada je Hruščov sklonjen sa vlasti, oktobra 1964, Kosjigin je preuzeo njegovu funkciju sovjetskog premijera, u početnom trijumviratu sa Leonidom Brežnjevim kao generalnim sekretarom i Nikolajem Podgornim kao predsednikom.</s>

<s>Kosigin je pokušao da sprovede ekonomske reforme, kako bi prebacio akcenat sovjetske ekonomije sa teške industrije i vojne proizvodnje, na laku industriju, i proizvodnju potrošačkih dobara.</s><s>Brežnjev nije podržavao ovu politiku, i ometao je Kosiginove reforme.</s><s>Do kraja decenije, Brežnjev je postao neprikosnoveni vođa Sovjetskog Saveza.</s><s>Iako je Kosigin zadržao poziciju premijera, i ostao u Politbirou do 1980, njegova pozicija je vremenom slabila.</s>

<s>Kosigin se razboleo, i napustio je svoje dužnosti oktobra 1980, samo nekoliko nedelja pre smrti.</s>

<s>Reference</s>

<s>Literatura</s>

<s></s>

<s>Sovjetski političari
Premijeri
Biografije, Hladni rat
Biografije, Sankt Peterburg</s>

